Rikunarita-ORG/Wikinium huggingface dataset:
# જુલાઇ ૨૦

**૨૦ જુલાઇ**નો દિવસ ગ્રેગોરીયન પંચાંગ મુજબ વર્ષનો ૨૦૧મો (લિપ વર્ષ દરમ્યાન ૨૦૨મો) દિવસ છે. આ દિવસ પછી વર્ષ પુરું થવામાં ૧૬૪ દિવસ બાકી રહે છે.

## મહત્વની ઘટનાઓ

* ૧૯૦૩ – ફોર્ડ (Ford) મોટર કંપનીએ તેમની પ્રથમ મોટરકાર બહાર પાડી.
* ૧૯૦૫ – લૉર્ડ કર્જન દ્વારા બંગાળ વિભાજનની ઘોષણા કરવામાં આવી.
* ૧૯૦૮ – વડોદરાના મહારાજા સયાજીરાવ ગાયકવાડ ત્રીજા દ્વારા વડોદરા રજવાડામાં બેંક ઓફ બરોડાની સ્થાપના કરવામાં આવી.
* ૧૯૬૦ – શ્રીલંકામાં, શિરીમાવો ભંડારનાયકે ચુંટાઇ આવ્યા. તેઓ વિશ્વના પ્રથમ ચુંટાયેલા મહિલા વડાપ્રધાન બન્યા.
* ૧૯૬૮ – શિકાગોના સોલ્જર ફિલ્ડ ખાતે પ્રથમ આંતરરાષ્ટ્રીય વિશેષ ઓલિમ્પિક ગ્રીષ્મ રમતોત્સવનું આયોજન કરવામાં આવ્યું, જેમાં બૌદ્ધિક વિકલાંગતા ધરાવતા લગભગ ૧,૦૦૦ એથ્લીટ્સે ભાગ લીધો.
* ૧૯૬૯ – એપોલો કાર્યક્રમ: એપોલો ૧૧ સફળતાપૂર્વક ચંદ્રની ધરતી પર ઉતર્યું. અમેરિકન નીલ આર્મસ્ટ્રૉંગ અને બઝ એલ્ડ્રિન ચંદ્ર પર ચાલનાર પ્રથમ મનુષ્ય બન્યા.
* ૧૯૬૯ – મોહમ્મદ હિદાયતુલ્લાએ ભારતના વચગાળાના રાષ્ટ્રપતિ તરીકેનો પદભાર સંભાળ્યો.
* ૧૯૭૬ – વાઇકિંગ ૧ યાને સફળતાપૂર્વક મંગળ પર ઉતરાણ કર્યું.
* ૧૯૮૯ – બર્માના શાસક જુન્ટાએ વિપક્ષી નેતા ડાઉ આંગ સાન સૂ કીને નજરકેદ કર્યા.
* ૨૦૦૫ - સજાતિય લગ્નને કાનૂની માન્યતા આપનાર, કેનેડા વિશ્વનો ચોથો દેશ બન્યો.
* ૨૦૧૫ – અમેરિકા અને ક્યુબાએ પાંચ દાયકા બાદ સંપૂર્ણ રાજદ્વારી સંબંધો ફરી શરૂ કર્યા.

## જન્મ

* ૧૯૧૩ – સાવિત્રી ખાનોલકર, ભારતના સર્વોચ્ચ લશ્કરી સન્માન પરમવીર ચક્રની ડિઝાઇન માટે જાણીતા ડિઝાઇનર (અ. ૧૯૯૦)
* ૧૯૧૯ – એડમંડ હિલેરી, હિમાલય સર કરનારા પ્રથમ પર્વતારોહીઓ પૈકીના એક (અ. ૨૦૦૮)
* ૧૯૨૯ – રાજેન્દ્ર કુમાર (Rajendra Kumar), ભારતીય અભિનેતા (અ. ૧૯૯૯)
* ૧૯૩૧ – શકુંતલા કરંદીકર, મરાઠી લેખિકા અને દાનવીર (અ. ૨૦૧૮)
* ૧૯૫૦ – નસીરુદ્દીન શાહ (Naseeruddin Shah), ભારતીય અભિનેતા
* ૧૯૭૬ – દેબાષિશ મોહન્તી (Debashish Mohanty), ભારતીય ક્રિકેટર

## અવસાન

* ૧૯૬૫ – બટુકેશ્વર દત્ત, ભારતીય ક્રાંતિકારી (જ. ૧૯૧૦)
* ૧૯૭૨ – ગીતા દત્ત, ભારતીય ગાયિકા અને અભિનેત્રી (જ. ૧૯૩૦)
* ૧૯૭૩ – બ્રુસ લી, અમેરિકન અભિનેતા અને માર્શલ આર્ટિસ્ટ (જ. ૧૯૪૦)
* ૧૯૭૪ – કમલ દાસગુપ્તા, બંગાળી સંગીત નિર્દેશક, સંગીતકાર અને લોકકલાકાર (જ. ૧૯૧૨)
* ૧૯૮૨ – મેડેલીન સ્લેડ, ભારતીય સ્વતંત્રતા ચળવળના નેતા, મહાત્મા ગાંધીના અનુયાયી (જ. ૧૮૯૨)
* ૨૦૧૦ – અમિત જેઠવા, ભારતીય પર્યાવરણવાદી અને સામાજિક કાર્યકર્તા (જ. ૧૯૭૫)
* ૨૦૧૪ – નાનકભાઈ મેઘાણી, ઝવેરચંદ મેઘાણી અને તેમના પ્રથમ પત્ની દમયંતિબેનના પુત્ર (જ. ૧૯૩૧)

## તહેવારો અને ઉજવણીઓ

* આંતરરાષ્ટ્રીય શતરંજ દિવસ (International Chess Day)

## બાહ્ય કડીઓ

* બી.બી.સી.(BBC): આજનો દિવસ

---
# ઓગસ્ટ ૧

**૧ ઓગસ્ટ**નો દિવસ ગ્રેગોરીયન પંચાંગ મુજબ વર્ષનો ૨૧૩મો (લિપ વર્ષ દરમ્યાન ૨૧૪મો) દિવસ છે. આ દિવસ પછી વર્ષ પુરું થવામાં ૧૫૨ દિવસ બાકી રહે છે.

## મહત્વની ઘટનાઓ

* ૧૪૯૮ – ક્રિસ્ટોફર કોલંબસ, વેનેઝુએલા દેશની મુલાકાત લેનાર પ્રથમ યુરોપિયન બન્યો.
* ૧૭૭૪ – બ્રિટિશ વૈજ્ઞાનિક જોસેફ પ્રિસ્ટલીએ ઓક્સિજન વાયુની શોધ કરી.
* ૧૮૩૧ – નવો લંડન બ્રિજ ખુલ્લો મુકાયો.
* ૧૯૩૬ – એડોલ્ફ હિટલરની અધ્યક્ષતામાં યોજાયેલા સમારોહ સાથે બર્લિનમાં ઓલિમ્પિક્સ શરૂ થયો.
* ૧૯૪૧ – પ્રથમ જીપ (વાહન)નું ઉત્પાદન થયું.
* ૧૯૪૭ – ભારતને અંગ્રેજોની ધુંસરીમાંથી છુટકારો મળ્યો અને ભારત દેશને આઝાદી મળી.
* ૧૯૫૩ – ઇન્ડિયન એરલાઇન્સે તેની પહેલી ઉડાન ભરી.
* ૧૯૫૭ – ભારત સરકારના માનવ સંસાધન વિકાસ મંત્રાલયના વહીવટ હેઠળ નેશનલ બુક ટ્રસ્ટની સ્થાપના કરવામાં આવી.
* ૧૯૬૦ – ઇસ્લામાબાદને પાકિસ્તાનની રાજધાની ઘોષિત કરાઇ.
* ૧૯૬૦ – દાહોમીએ (વર્તમાન બેનિન) ફ્રાન્સથી સ્વતંત્રતાની ઘોષણા કરી.
* ૧૯૬૫ – ફ્રેન્ક હર્બર્ટની નવલકથા, *ડ્યુન* પહેલી વાર પ્રકાશિત થઈ. તેને ૨૦૦૩માં વિશ્વની સૌથી વધુ વેચાતી સાયન્સ ફિક્શન નવલકથા તરીકે જાહેર કરાઈ હતી.

## જન્મ

* ૧૮૮૨ – પુરસોત્તમદાસ ટંડન, ભારતીય વકીલ અને સ્વાતંત્ર્યસેનાની (અ. ૧૯૬૨)
* ૧૮૯૨ – રવિશંકર રાવળ, ગુજરાતના ચિત્રકાર, સાક્ષર, કલા વિવેચક, પત્રકાર અને નિબંધકાર (અ. ૧૯૭૭)
* ૧૯૩૩ – મીના કુમારી, ભારતીય અભિનેત્રી (અ. ૧૯૭૨)
* ૧૯૩૯ – રામચંદ્ર પટેલ, ગુજરાતી કવિ, નવલકથાકાર અને ટૂંકી વાર્તા લેખક

## અવસાન

* ૧૯૨૦ – લોકમાન્ય ટિળક, ભારતીય રાષ્ટ્રવાદી, શિક્ષક અને સ્વતંત્રતા કાર્યકર્તા. (જ. ૧૮૫૬)
* ૧૯૯૯ – નિરદ ચૌધરી, ભારતીય મૂળનાં લેખક (જ. ૧૮૯૭)

## તહેવારો અને ઉજવણીઓ

* મુસ્લિમ મહિલા અધિકાર દિવસ

## બાહ્ય કડીઓ

* બી.બી.સી.(BBC): આજનો દિવસ

---
# કાર્તિકેય

|  |
| --- |
|  |
| ધર્મ | કૌમારમ  |
| શસ્ત્ર | બ્રહ્માસ્ત્ર, ગદા, Vel  |
| વ્યક્તિગત માહિતી |
| જીવનસાથી | Devasena, Vallī  |
| માતા-પિતા | * શિવ  (પિતા)
* પાર્વતી  (માતા)
 |
| સહોદર | ગણેશ  |

**કાર્તિકેય** હિંદુ ધર્મના આદિદેવ શિવ તેમજ માતા પાર્વતીનું પ્રથમ સંતાન છે. તેમનાં બીજા પણ અનેક નામ છે જેમકે, સ્કંદ, મુરુગન, સુબ્રમણિયમ, સન્મુખ વિગેરે. ભગવાન કાર્તિકેયની પૂજા વિશેષ કરીને દક્ષિણ ભારતમાં અને તેમાં પણ તમિલ નાડુ રાજ્યમાં વધુ થાય છે. ભારત ઉપરાંત હિંદુ સંસ્કૃતિને અનુસરતા કેટલાક દેશ જેવાકે સિંગાપુર, મલેશિયા, શ્રીલંકા વગેરેમાં પણ તેમની પૂજા અર્ચના થાય છે. ભાલાને શસ્ત્રરુપે ધારણ કરનાર ભગવાન કાર્તિકેયનું વાહન મોર છે. હિંદુ માન્યતા મુજબ ભગવાન કાર્તિકેય દેવસેનાના સેનાપતિ છે તેથી તેઓ *યુધ્ધના દેવતા* તરીકે પણ જાણીતા છે.

## કથા

ભગવાન કાર્તિકેયના જન્મ વિશે ઘણી લોકવાયકાઓ પ્રચલિત છે. પરંતુ, શિવપુરાણ અનુસાર તારકાસુર રાક્ષસે ભગવાન પાસેથી વરદાન પામી ત્રણે લોકમાં પોતાનું શાસન સ્થાપવા હેતુ, આસુરી પ્રવૃત્તિથી યુદ્ધ કરીને ત્રણે લોક જીતી લીધા. ત્યાર બાદ તેણે ઇન્દ્રાસન પામવા માટે દેવો પર આક્રમણ કર્યું. દેવસેના અસુરસેના સામે હારવા લાગી તેથી દેવરાજ ઇન્દ્ર હારને જીતમાં પલટાવવાનો ઉપાય શોધવા લાગ્યા. તારકાસુરને મળેલા વરદાન મુજબ તેનો વધ ભગવાન શિવ અને દેવી પાર્વતીના દ્વિતીય સંતાનના હાથે જ લખાયેલો હતો. પરંતુ શિવજીતો તપમાં લીન હતા, તેથી દેવરાજ ઇન્દ્રે કામદેવ અને રતિની મદદથી ભગવાનની તપ આરાધના ભંગ કરાવી જેના પરિણામે શિવજીએ ત્રીજું નેત્ર ખોલી કામદેવને ભસ્મ કરી દીધા. કામદેવના ભસ્મ થયા બાદ હકિકતની જાણ થતાં ભગવાને તેને પુનઃ સજીવન કરી આપ્યા. કામબાણની અસરને કારણે ભગવાન શિવ અને દેવી પાર્વતી મૂળ વાત ભુલીને પ્રેમ અવસ્થામાં વિહાર કરવા લાગ્યા તેથી ચિંતિત દેવરાજ ઇન્દ્ર વિષ્ણુ ભગવાનનાં શરણે ગયા. વિષ્ણુની આગેવાની હેઠળ તમામ દેવી દેવતા ભગવાન શિવ અને દેવી પાર્વતીને પોતાની વ્યથા વ્યક્ત કરવા કૈલાશ પર્વત પર ગયા જ્યાં રતિક્રિયા મગ્ન ભગવાન શિવનાં અતિ તેજોમય વીર્યનું એક ટીપું ટપક્યુ. અચાનક આવેલા દેવતાઓએ આ ઘટના જોઇ અને અગ્નિદેવે પક્ષી સ્વરુપ ધારણ કરી તેને પોતાની ચાંચમાં ઝીલી લીધું. પરંતુ તેનું તેજ સહન ન થતાં ભગવાનની આજ્ઞાથી છ તેજસ્વી દેવીઓને તે વહેચી દીધું. તે છ કુમારિકા દેવીઓથી પણ તેજ સહન ન થતાં તેમણે હિમાલયમાં જઈ ગંગા નદીમાં બીજ વહાવી દીધું જે વહેણ સાથે વહીને વનની ઝાડીઓ વચ્ચે રક્ષિત રહ્યું અને તેમાંથી એક છ મુખવાળા વિવિધ આયુધ સહિતનાં બાળક કુમાર કાર્તિકેયનો જન્મ થયો. દેવો આ ધટનાથી અતિ પ્રસન્ન થયા અને કુમાર કાર્તિકેયને વિવિધ યુધ્ધ કૌશલ્યથી સિધ્ધ કરી માત્ર છ જ દિવસની ઉંમરમાં દેવ સેનાના સેનાપતિ તરીકે નિયુક્ત કર્યા. છ જ દિવસની કુમળી વયમાં કુમાર કાર્તિકેયે તારકાસુર જેવા ભયંકર રાક્ષસ સાથે યુધ્ધ કરી તેનો સંહાર કર્યો.
# અલાસ્કા

૪૨મો અલાસ્કા લોક મહોત્સવ
**અલાસ્કા** (અંગ્રેજી: Alaska) ઉત્તર અમેરિકા ખંડના ઉત્તર-પશ્ચિમી ભાગને અંતે સ્થિત યુ.એસ.એ.નું એક રાજ્ય છે. તેની પૂર્વમાં કેનેડા, ઉત્તરમાં આર્કટિક મહાસાગર, દક્ષિણ-પશ્ચિમ પ્રશાંત મહાસાગર માં તેમ જ પશ્ચિમમાં રશિયા સ્થિત છે. વિસ્તાર મુજબ મૂળ યુનાઇટેડ સ્ટેટ્સનાં ૫૦ રાજ્યોમાં સૌથી મોટું રાજ્ય છે. રાજ્યની લગભગ અડધી વસ્તી (૬,૮૩,૪૭૮) એન્કોરેજ (Anchorage) નામના મહાનગર ખાતે રહે છે. ૨૦૦૯ના વર્ષ સુધી અલાસ્કા યુનાઇટેડ સ્ટેટ્સનું સૌથી ઓછી વસ્તી ધરાવતું રાજ્ય છે.

૦ માર્ચ ૧૮૬૭ના દિવસે યુનાઇટેડ સ્ટેટ્સ સેનેટ દ્વારા અલાસ્કાને રશિયન સામ્રાજ્ય પાસેથી ખરીદી લીધું હતું, તે માટે રશિયા ને ૭૭૨ મિલિયન (૪૫ કરોડ ૮૧ લાખ) જેટલી રકમ ચૂકવવામાં આવી હતી, એટલે કે દરેક એકર દીઠ ૪.૭૪ ડોલર (૩૧૫ રૂપિયા) આપવામાં આવ્યા હતા.<. આ પછી આ જમીન ઘણા સત્તાવાર ફેરફારોમાંથી પસાર થઈ હતી, ત્યાર પછી ૧૧ મે, ૧૯૧૨ના દિવસથી તેને સંગઠિત ક્ષેત્ર માનવામાં આવે છે અને ૪૯મા યુએસએના રાજ્ય તરીકે અલાસ્કાને ૩ જાન્યુઆરી, ૧૯૫૩ના રોજ સામેલ કરવામાં આવ્યું છે. અલાસ્કા નામ મૂળ રશિયન સામ્રાજ્યના સમયથી ઉપયોગ લેવામાં આવતું હતું, જેનો અર્થ થાય છે મુખ્ય જમીન અથવા માતૃભૂમિ અને જે "અલયૂત"ના શબ્દ "અલાક્સ્સ્ક્સાક"માંથી લેવામાં આવ્યો હતો.

## સંદર્ભ
# ક્ષ-કિરણો

રૉંજને ક્ષ-કિરણો દ્વારા લીધેલી છબી
**ક્ષ-કિરણો** કે **રૉંજન કિરણો** (અંગ્રેજી:X-ray) એ એક પ્રકારના વિદ્યુત-ચુંબકીય તરંગો છે. તેની તરંગલંબાઇ ૧૦ નૅનોમીટર થી ૧૦૦ પીકોમીટર હોય છે. (આવૃત્તિ ૩૦ PHz થી ૩ EHz). ક્ષ-કિરણો મુખ્યત્વે તબીબી છબીઓ દ્વારા તબીબી નીદાન કરવા તથા ક્રીસ્ટલૉગ્રાફી માટે વપરાય છે. ક્ષ-કિરણો એક પ્રકારના આયનાઇઝીંગ વિકિરણ હોવાથી તેનો વધુ પડતો સંસર્ગ મનુષ્યો માટે હાનીકારક પણ છે.તે

## બાહ્ય કડીઓ

* ગુજરાતી વિશ્વકોશમાં ક્ષ-કિરણો.